	
	
	


	
	
	



Zmluva
 o združenej dodávke zemného plynu do odberných miest UKF v Nitre 
uzavretá v zmysle § 269 ods. 2 zákona č. 513/1991 Zb. (Obchodný zákonník) v znení neskorších predpisov, zákona č. 250/2012 Z. z. o regulácii v sieťových odvetviach v znení neskorších predpisov a zákona č. 251/2012 Z. z. o energetike a o zmene a doplnení  niektorých zákonov v znení neskorších predpisov. 

                                              Čl. 1. ZMLUVNÉ  STRANY

 Dodávateľ:           názov: 

                               sídlo: 

                               zastúpený:

                               IČO :

                               DIČ: 

                               IČ DPH  :  

                               bankové spojenie:

                               číslo účtu            :                       

                               /ďalej len dodávateľ/

Odberateľ:             Univerzita Konštantína Filozofa v Nitre                       
Trieda A. Hlinku 1, 949 74 Nitra 
Štatutárny orgán: prof. RNDr. Ľubomír Zelenický, CSc.- rektor

IČO: 00157716

DIČ:  2021246590 
IČ DPH: SK2021246590

Bankové spojenie: Štátna pokladnica Bratislava

                              /ďalej len odberateľ/

                                              Čl. 2. PREDMET  ZMLUVY 

2.1. Predmetom tejto zmluvy (ďalej len „zmluva“) je záväzok dodávateľa v zmluvnom období:
2.1.1. dodávať dohodnuté množstvo zemného plynu do odberných miest odberateľa uvedených v tejto Zmluve v dohodnutom množstve, kvalite, čase a podľa podmienok tejto Zmluvy. Dodávateľ sa zároveň zaväzuje prevziať za odberateľa zodpovednosť za odchýlku za odberné miesta odberateľa,
2.1.2. zabezpečiť pre odberateľa prepravu plynu pri dodržaní platných právnych predpisov SR,   

2.1.3. zabezpečiť pre odberateľa distribúciu  plynu a ostatné služby (ďalej len „distribučné služby“) od príslušného prevádzkovateľa distribučnej sústavy SPP - distribúcia, a.s. (ďalej len PDS), v kvalite zodpovedajúcej technickým podmienkam PDS, pri dodržaní platných právnych predpisov SR, technických podmienok a prevádzkového poriadku prevádzkovateľa distribučnej siete plynu.

2.2 Predmetom tejto zmluvy je záväzok odberateľa:

2.2.1. odobrať od dodávateľa zemný plyn v dohodnutom množstve a čase a podľa podmienok tejto zmluvy a

2.2.2. zaplatiť dodávateľovi za dodávku zemného plynu a distribučné služby podľa podmienok uvedených v tejto zmluve a v súlade s predpismi na základe uplatnenia regulovaného prístupu k distribučnej sústave.  

2.3 Dodávateľ sa zaväzuje uskutočňovať dodávky plynu v opakovaných mesačných lehotách.

2.4 Zmluvné obdobie: od 01.01.2016 do 31.12.2017.

2.5    Zmluvné množstvo plynu požadované odberateľom, ktoré predpokladá odobrať počas       

trvania zmluvného vzťahu do  odberných miest  uvedených v prílohe č. 1  k tejto zmluve je 17 590,30  MWh.
2.6 Úroveň minimálneho ročného množstva odberu je 80 % z celkového predpokladaného ročného objemu. 

2.7 Meranie množstva plynu: meranie sa bude uskutočňovať meracím zariadením PDS v mieste dodávky v súlade s platnými všeobecne záväznými právnymi prepismi, platným Prevádzkovým poriadkom PDS a Technickými podmienkami PDS. Náklady na výmenu, ciachovanie a servis meracieho zariadenia znáša PDS. 
                                             Čl. 3. MIESTO DODANIA

3.1.    Základným miestom odberu - dodania, kde sa bude vykonávať plnenie predmetu zmluvy sú odberné miesta odberateľa uvedené v prílohe č. 1 k  tejto zmluvy. Pre účely dodávky plynu sa plyn považuje za odobratý prechodom plynu cez meracie zariadenie.

3.2.    V prípade vzniku nového odberného miesta odberateľa, bude dodávka plynu do tohto odberného miesta riešená formou písomného dodatku k tejto zmluve, pri dodržaní cien dohodnutých v článku 4 tejto zmluvy. V prípade vzniku nového odberného miesta sa dodatok uzatvorí maximálne na dobu do ukončenia trvania tejto zmluvy.
3.3.    Termín dodania: od 00:00 hod. SEČ dňa 01.01.2016 do 24:00 hod. SEČ dňa 31.12.2017.

                                             Čl. 4. CENA  A PLATOBNÉ  PODMIENKY

4.1.    Cena je medzi zmluvnými stranami dohodnutá podľa zákona SR č. 18/1996 Z. z. o cenách v znení neskorších predpisov a vyhlášky č. 87/1996 Z. z. v znení neskorších predpisov

4.2.    Cena za plnenie podľa čl. 2 bodu 2.1. pod body 2.1.1. až 2.1.3. zahŕňa:

4.2.1. cenu za prepravu s prihliadnutím na zmluvnú špecifikáciu  (predpokladané množstvo, zmluvné obdobie dodávky, tarifa),
4.2.2. cenu za distribúciu plynu, systémové služby a ostatné regulované položky,  ktorých výška je určená podľa aktuálneho cenníka distribúcie príslušného prevádzkovateľa distribučnej siete a príslušných cenových rozhodnutí ÚRSO platných v čase predloženia ponuky vo verejnom obstarávaní odberateľom,
4.2.3. cenu za služby obchodníka, s prihliadnutím na zmluvnú špecifikáciu  (predpokladané množstvo, zmluvné obdobie dodávky, tarifa),
4.2.4.  spotrebnú daň v zmysle zákona č. 609/2007 Z. z. o spotrebnej dani z elektriny   uhlia a zemného plynu v znení neskorších predpisov a o zmene a doplnení zákona č. 98/2004 Z. z. z minerálneho oleja v znení neskorších predpisov,
4.2.5.   daň z pridanej hodnoty, pokiaľ je v zmluve uvedená cena vrátane DPH.
4.3.    Cena za zmluvné obdobie je dohodnutá na základe predpokladanej spotreby vo výške ............................EUR, vrátane všetkých nákladov  uvedených v bode 4.2 tohto článku (Príloha č. 3 k tejto zmluve).   
4.4.    Dohodnutá cena môže byť zmenená len formou písomného dodatku, a to:

 4.4.1.  v prípadoch vyplývajúcich zo všeobecne záväzných právnych predpisov, ktoré      v čase uzatvárania zmluvy nebolo možné predpokladať a v súlade s Rozhodnutiami ÚRSO platnými a účinnými v čase plnenia tejto zmluvy, o ktorých je povinný dodávateľ odberateľa písomne informovať,
 4.4.2.  DPH, prípadne iné aplikovateľné dane si dodávateľ uplatní podľa všeobecne   záväzných právnych predpisov.
4.5. Dodávateľ si nebude účtovať rozdiel medzi dohodnutým a skutočne odobratým množstvom plynu a nie je oprávnený si uplatňovať nárok na doplatok ceny za dodávku plynu za nedočerpané množstvo. (v zmysle čl. 2, bodu 2.5). 
4.6.  Dodávateľ nie je oprávnený účtovať Objednávateľovi akékoľvek ďalšie náklady alebo poplatky za plnenie. 

Čl. 5. Platobné podmienky A fakturácia

5.1.      Fakturácia v strednoodbere bude dohodnutá ako mesačná. Fakturačným obdobím je kalendárny mesiac. Platby budú realizované na základe uskutočnených dodávok za podmienok dohodnutých v zmluve. Cena bude uhradená v EUR. Podkladom pre fakturáciu budú namerané množstvá plynu, predložené Dodávateľovi zo strany prevádzkovateľa distribučnej siete, alebo iný spôsob určenia odberu v zmysle všeobecne záväzných predpisov a vo fakturácii budú zohľadnené preddavkové platby.

5.2.      Odberateľ v strednoodbere uhradí dodávateľovi preddavok 80 % predpokladanej ceny mesačnej dodávky plynu na základe preddavkovej faktúry, vystavenej dodávateľom za každé odberné miesto zvlášť najneskôr k 15. dňu v mesiaci, v ktorom nastalo plnenie. Vyúčtovaciu faktúru za fakturačné obdobie vystaví dodávateľ najneskôr k 15. dňu mesiaca nasledujúceho po mesiaci, v ktorom nastalo plnenie.
5.3.      Fakturácia v maloodbere bude dohodnutá nasledovne: v priebehu fakturačného obdobia bude odberateľ platiť dodávateľovi cenu za opakované mesačné dodávky plynu – preddavky, ktoré budú vychádzať zo skutočného odberu plynu za predchádzajúce porovnateľné obdobie na základe preddavkových faktúr, vystavených dodávateľom najneskôr k 15. dňu mesiaca, v ktorom nastalo plnenie. Po ukončení vyúčtovacieho obdobia vystaví dodávateľ odberateľovi vyúčtovaciu faktúru za dodávku plynu 1 krát za 12 mesiacov, t.j. fakturačné obdobie bude jeden rok (platí pre rok 2016 aj pre rok 2017), a to k 15. januáru nasledujúceho roka.
5.4.      Vyúčtovacia faktúra za fakturačné obdobie musí obsahovať: celkovú sumu k úhrade (nedoplatok/preplatok), preddavok, DPH, množstvá odobratého plynu rozpísané podľa jednotlivých odberných miest – za každé odberné miesto zvlášť, fixné platby a jednotkové ceny obchodníka a položky distribúcie, prepravy a spotrebná daň.
5.5.       Lehota splatnosti preddavkovej a vyúčtovacej faktúry je 30 dní odo dňa doručenia odberateľovi. Za deň splatnosti sa považuje deň, v ktorý bola suma z faktúry odpísaná z účtu odberateľa. 
5.6.       Podkladom pre vyúčtovaciu faktúru budú namerané skutočné množstvá plynu v jednotlivých odberných miestach Objednávateľa, predložené Dodávateľovi zo strany príslušného prevádzkovateľa distribučnej siete.  

5.7. V prípade, že faktúra nebude obsahovať všetky predpísané náležitosti daňového dokladu podľa príslušných ustanovení zákona č. 222/2004 Z. z. o dani z pridanej hodnoty v znení neskorších predpisov, alebo ak nebude v súlade s dodaným tovarom vrátane súvisiacich služieb, alebo bude obsahovať nesprávne údaje, odberateľ si vyhradzuje právo vrátiť faktúru na doplnenie alebo na prepracovanie spolu s uvedením chýbajúcich náležitostí alebo nesprávnych údajov.

5.8. Plynutie lehoty splatnosti faktúry vrátenej dodávateľovi na opravu sa zastaví a na opravenej faktúre, obsahujúcej všetky potrebné zákonné náležitosti, bude opäť uvedená vyššie dohodnutá lehota splatnosti, ktorá začne plynúť odznova.

5.9. Všetky faktúry budú vystavované za každé odberné miesto samostatne.

5.10. Odberateľ požaduje zasielať písomnú formu faktúry bezplatne na adresu:

Univerzita Konštantína Filozofa v Nitre

Trieda A. Hlinku 1, 949 74 Nitra
Čl. 6. PRÁVA A POVINNOSTI ZMLUVNÝCH STRÁN
6.1.    Dodávateľ poskytne súčinnosť pri riešení montáže, pripojení alebo výmene určeného meradla, ktoré zabezpečí PDS po splnení ustanovení technických podmienok merania príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zákona o energetike. Náklady na výmenu, ciachovanie a servis meracieho zariadenia znáša PDS. 
6.2.    Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu, sleduje a zabezpečuje jeho riadny chod. 

6.3.    V prípade obmedzenia alebo prerušenia distribúcie plynu do odberného miesta zo strany PDS z dôvodu vykonávania plánovaných rekonštrukcií, modernizácií, opráv, údržby a revízií plynárenských zariadení odošle dodávateľ odberateľovi písomné oznámenie o začiatku obmedzenia, ukončení obmedzenia alebo prerušení dodávky plynu najneskôr 12 kalendárnych dní vopred.         

6.4.    V prípade odstúpenia od tejto zmluvy zo strany dodávateľa alebo odberateľa je dodávateľ oprávnený zabezpečiť ukončenie dodávky plynu a distribučných služieb odpojením odberného miesta ku dňu zániku zmluvy a vyúčtovať ku dňu ukončenia zmluvného vzťahu.
6.5.    Dodávateľ sa zaväzuje priebežne vyhodnocovať (minimálne 1 x ročne) priebeh spotreby plynu na jednotlivých odberných miestach Objednávateľa a navrhne Objednávateľovi prípadné zmeny v nastavení technických špecifikácií za účelom zníženia nákladov.  

Čl. 7. SANKCIE A ZODPOVEDNOSŤ ZA ŠKODU
7.1.    Ak dodávateľ nedodá odberateľovi zmluvné množstvo podľa tejto zmluvy do odberného miesta alebo poruší svoje povinnosti vzťahujúce sa k príslušnému odbernému miestu iným spôsobom, uvedeným vo všeobecne záväzných právnych predpisoch, odberateľ má právo na náhradu vzniknutej škody. Popri uplatnení náhrady škody sa zmluvné strany dohodli, že odberateľ má nárok na zmluvnú pokutu vo výške  1,00 % z ceny nedodaného množstva plynu na príslušné odberné miesto/miesta  za 1 mesiac. 

7.2.     Ak je odberateľ v omeškaní s úhradou akejkoľvek faktúry zo zmluvného vzťahu s dodávateľom podľa tejto zmluvy, je dodávateľ oprávnený účtovať odberateľovi úrok z omeškania vo výške 0,035 % z dlžnej sumy za každý aj začatý deň omeškania od dátumu splatnosti faktúry až do jej úhrady.

7.3.    Odberateľ zodpovedá za škodu spôsobenú neoprávneným odberom v súlade so zákonom o energetike a príslušnými všeobecne záväznými právnymi predpismi.
7.4.  Odberateľ s dodávateľom sa budú navzájom informovať o všetkých skutočnostiach, pri  ktorých sú si vedomí, že by mohli viesť ku škodám a budú sa usilovať hroziace škody odvrátiť.  

7.5.    V prípade, že postupom podľa bodu 7.1. vznikne odberateľovi škoda, zaväzuje sa dodávateľ odberateľovi túto zaplatiť do 30 dní odo dňa doručenia vyčíslenia tejto škody dodávateľovi.

Čl. 8. ZÁVEREČNÉ  USTANOVENIA

8.1.    Zmluva nadobúda platnosť dňom jej podpisu oboma zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluvné strany sa dohodli, že táto zmluva nadobúda účinnosť dňom 1. januára 2016, po jej predchádzajúcom zverejnení v Centrálnom registri zmlúv vedenom Úradom vlády Slovenskej republiky.

8.2.     Všetky zmeny, či doplnenia tejto zmluvy je možné robiť len písomne, vo forme dodatku k tejto zmluve, podpísaného k tomu oprávnenými zástupcami zmluvných strán.

8.3.    Právne vzťahy založené touto zmluvou sa riadia právom Slovenskej republiky, najmä zákonom č. 513/1991 Zb. (Obchodný zákonník) v znení neskorších predpisov a zákonom č. 251/2012 Z.z. o energetike a o zmene niektorých zákonov (energetický zákon) v znení neskorších predpisov.

8.4.    Zmluvné strany sa dohodli, že v prípade riešenia sporov vyplývajúcich z porušenia tejto zmluvy, alebo v súvislosti s touto zmluvou, uprednostnia vyriešenie sporov dohodou zmluvných strán. V prípade, že zmluvné strany budú riešiť spor súdnou cestou, dohodli sa, že miestne a vecne príslušný na riešenie súdnych sporov je všeobecný súd odberateľa.

8.5.    Táto zmluva zaniká:

8.5.1. uplynutím doby, na ktorú bola uzavretá, 

8.5.2. pred uplynutím doby, na ktorú bola uzavretá:

8.5.2.1. má odberateľ právo vypovedať túto zmluvu v prípade opakujúcich sa neplnení dodávok zemného plynu na jednotlivé odberné miesta (celkovo minimálne 3 krát za zmluvné obdobie, pričom nedodanie plynu do jednotlivých odberných miest sa spočítava, okrem prípadov stavu núdze a obmedzujúcich opatrení, ktoré vyhlasuje Ministerstvo hospodárstva), a to bez nároku na náhradu škody vrátane ušlého zisku, ktorá touto výpoveďou dodávateľovi vznikne a v prípade, že dodávateľ nie je schopný dodať alebo nedodá plnenie za cenu určenú podľa čl.4. bodu 4.4 a 4.5. Výpovedná lehota je trojmesačná a začína plynúť prvým dňom mesiaca nasledujúceho po mesiaci, v ktorom bola doručená výpoveď druhej strane. Počas tohto obdobia bude platná posledne zmluvná cena za 1 MWh. 
8.5.2.2. odstúpením od zmluvy ktorejkoľvek zo zmluvných strán ak:
a) druhá zmluvná strana podala na seba návrh na vyhlásenie konkurzu,

b)  bol návrh na vyhlásenie konkurzu voči druhej strane podaný treťou osobou,

c)  bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku,

d)   druhá zmluvná strana vstúpila do likvidácie,
e) dodávateľ príde o povolenie na podnikanie v energetike počas trvania tejto zmluvy.
8.6.    Ku dňu skončenia tejto zmluvy zanikajú všetky práva a povinnosti zmluvných strán vyplývajúce z tejto zmluvy s výnimkou tých záväzkov obsiahnutých v ustanoveniach,             z  povahy ktorých vyplýva, že majú trvať aj naďalej.

8.7.    Zmluva je vyhotovená v štyroch vyhotoveniach, pre každú zmluvnú stranu v dvoch rovnopisoch.

8.8.    Zmluvné strany vyhlasujú, že sa podrobne oboznámili s obsahom tejto zmluvy a nie sú si vedomé žiadnych prekážok, ktoré by bránili jej platnému uzavretiu. Na dôkaz toho pripájajú k tomu oprávnení zástupcovia zmluvných strán svoje podpisy.    

8.9.    Neoddeliteľnou súčasťou tejto zmluvy sú prílohy:

Príloha č.1: Odberné miesta a predpokladaná spotreba 
Príloha č.2: Špecifikácia odberných miest pre strednoodber 
Príloha č.3: Kalkulácia ceny 
V Nitre  dňa:                                                                                  V...............dňa..................

